sò'néna trédhāvihiténātmánaitáṃ tredhāvihitaṃ daívamamŕ̥tamāpnoti tā́ u sárvā íṣṭakā ítyevā́cakṣate néṣṭaka íti néṣṭakamíti vācó rūpéṇa vāgghyèvaìtatsárvaṃ yatstrī púnānnápuṃsakaṃ vācā hyèvaìtatsárvamāptaṃ tásmādenā aṅgirasváddhruvā́ sīdétyeva sárvāḥ sādáyati nā̀ṅgirasváddhruváḥ sīdéti nā̀ṅgirasváddhruváṃ sīdéti vā́caṃ hyèvaìtā́ṃ saṃskurute